En 24-årig mand er lørdag blevet varetægtsfængslet frem til den 21. maj, efter han fredag eftermiddag blev anholdt for tyveri af parfumevarer for op mod 15.000 kroner. Den 24-årige mand, der oprindeligt er fra Odense, blev anholdt uden for Salling i Aalborg, hvor tyveriet af de mange parfumevarer blev begået. Nordjyllands Politi oplyser, at manden tidligere er dømt for tilsvarende kriminalitet, samt at han er sigtet for også at have stjålet fra Salling i Aarhus den 19. april i år.

Referat:
24-årig mand tilstod tyveri, hvor værdierne skulle bruges til at tilbagebetale narkogæld. Han er nu varetægtsfængslet.